Nyeste Skilderie af Kiøbenhavn, 1806-10-07
Udenlandske Efterretninger. Den Holsteenske Over-Criminalret har dømt en Forbryder, navnlig C. F. Behrmann, til at arbeide for Livstid i Tugthuset, som, uagtet han ikke er ældre end 24 Aar, har begaaet sex Gange Tyverie, foruden to andre Tyverier, som han er mistænkt for. Hans Fader skal have været Svensk Lieutenant og siden Preussisk Husar. Fra sit 7de til sit 14de Aar stod han i Lære hos en Skorsteensseier i Berlin, hvor han, formedelst Tiggerie havde siddet to Gange i Forbedringshuuset. J Aaret 1800 blev han Soldat ved det Jydske Jnfanterieregiment, og i Slaget den anden April fegtede han tappert paa Blokskibet Prøvestenen, blev saaret og fik derfor sin Afskeed, med en aarlig Pension af 50 Rdlr. af Understøttelsescommissionen. Siden givtede han sig i Jtzehoe med et Fruentimmer, der endnu nyder hans Pension, trak snart med og snart uden hende omkring i Landet som Kjeddelflikker og Tigger. J Selskab med en vis Wagner, der havde siddet 10 Aar i Tugthuset, gjorde han to farlige Jndbrud, det ene hos Præsten Wichmann i Wilster og det andet hos Landværnslieutenant Bot i Bischof. Paa begge Steder, stial de forskjellige Sager af 1010 Mks Værdie. Behrmann blev arresteret, men brød ud tilligemed en anden Skjelm, og gik til Lübeck. Underveis plyndrede han en Reisende, som han fandt sovende paa Landeveien. J Lübeck blev han paagreben og arresteret, men brød under Forhøret atter ud af Fængslet, gik til det Hannoverske, tjente som Husar, deserterede, solgte sin Hest, og kom i April 1805 tilbage til Holsteen igjen. Her gjorde han atter Jndbrud i Selskab med en dømt Forbryder, gav sig et falsk Navn, drog omkring i Ledtog med to Qvinder, hvoraf han udgav den ene for sin Kone, blev arresteret i Hoisbüttel, brød atter ud af Fængslet, gik til Hamborg, hvor han blev paagreden og løb siden atter sin Vei. Nu drev han omkring i det Hannoverske, tog Tjeneste i den Fransk Hannoverske Legion, og deserterede. Ved sin Tilbagekomst gjorde han i Ledtog med en anden Tyve igjen Jndbrud. Da man inqvirerede i hans Logis, hvorfra han var rømt, fandtes, foruden endeel Tyvekoster, adskillige Passe, lydende paa andres Navn, hvis Aarstal Behrmann havde forfalsket. Han drog derpaa til Lübeck, hvor han tilligemed en anden Tyv gjorde Jndbrud og stial 14 Skinker og Pølser. Men nu blev han endelig for sidste Gang paagreben og arresteret. Hans Staldbroder hængte sig i Fængslet. - Overeriminalrettens Dom blev d. 26 Sept. confirmeret af H. M. Kongen. Omtrent for tyve Aar siden levede i Trondhjem en agtet Borger og Kjøbmand, Abraham Mosling, som anlagde en Tobaksfabrik, der blev saa godt dreven, at endeel andre af Byens Kjøbmænd, der forskreve forarbeidet Tobak fra Holland, følte en betydelig Mangel paa Afsætning. Jsær forfærdigede Mosling et Slags Skraatobak, som Hollænderne kalde Jsenbiir, saa godt, at end ikke Kiendere kunde skjelne den fra den Hollandske. Men da der i de Hollandske Tobaksruller bestandig laae en Seddel, hvorpaa der stod Jsenbiir, og Mos ling formodentligen ligeledes havde lagt en saadan Seddel i sin Tobak, saa raadede adskillige Trondhjemske Kjøbmænd Hollænderne at forsyne deres Ruller med et andet Mærke. Hollænderne, opbragte over den Moslingske Fabriks gode Fremskridt, have siden den Tid bestandig lagt i deres Ruller en Seddel, hvorpaa der læses. Dat isJsenbiirs, en niet var Abraham Luren dreiers.